Diari Oficial de la Generalitat Valenciana


Sumari del DOGV 4791, del 06-07-2004 (2004/6665)

Informació pública de l'alternativa tècnica de programa d'actuació integrada per gestió indirecta relativa a la unitat d'execució número 2 del Pla General d'Ordenació Urbana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6665


Organisme emissor
:   Ajuntament de Cerdà

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta relativa a la unitat d'execució número 2 del Pla General d'Ordenació Urbana. [2004/Q6665]
  
L'alcalde, per la Resolució de data 7 de juny de 2004, va acordar sotmetre a informació pública l'alternativa tècnica de programa d'actuació integrada per gestió indirecta presentada per la mercantil Llanera, SL, relativa a la unitat d'execució número 2 del Pla General d'Ordenació Urbana, comprensiva de:
  
- Pla de reforma interior.
  
- Sol·licitud de cèdula d'urbanització.
  
- Plànols d'ordenació detallats.
  
- Avantprojecte d'urbanització.
  
Cosa que es fa pública en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant la inserció del present edicte en el Diari Oficial de la Generalitat Valenciana i en el periòdic Levante, i als efectes que durant el termini de 20 dies hàbils ?comptats des del sendemà de la darrera publicació- les persones interessades per l'actuació puguen presentar al·legacions, alternatives tècniques a l'exposada, o qualsevol altra acció que estimen pertinent.
  
Les proposicions juridicoeconòmiques es podran presentar durant els cinc dies següents al venciment del termini anterior. Estos terminis es prorrogaran, automàticament, per 20 dies addicionals, si durant els 10 dies primers d'informació pública alguna persona es compromet a presentar una alternativa substancialment distinta a la inicial i en presta caució. L'acte d'obertura de pliques es farà en la següent data hàbil a la conclusió del termini per a presentar-les.
  
Les alternatives tècniques es presentaran a la vista, amb la documentació assenyalada en els apartats a) i b) de l'article 32 de la Llei 6/1994, de 15 de novembre, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació assenyalada en els apartats c) i d) del precepte esmentat.
  
Durant el període d'informació pública, l'expedient tramitat podrà ser objecte de consulta pública a la Secretaria de l'ajuntament, en horari d'oficina, de dilluns a divendres de 12.00 a 14.00 hores.
  
Així mateix, el present edicte es publica als efectes del que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, com a avís als titulars el domicili fiscal del qual no es troba a la base de dades del Centre de Gestió Cadastral.
  
Número d'orde: 2.1; referència cadastral: polígon 1, parcel·la 12; superfície cadastral: 878 metres quadrats; propietària: Martínez Estrela, Carmen; domicili tributari: no consta.
  
Número d'orde: 2.2.1; referència cadastral: polígon 1, parcel·la 129; superfície cadastral: 672 metres quadrats; propietària: Bellver Boluda, Amèlia; domicili tributari: no consta.
  
Cerdà, 8 de juny de 2004.- L'alcalde: J. Rafael Serra Revert.
  
 Ajuntament de Silla